Tab Hunter

Actor, cyflwynydd teledu, canwr pop, cynhyrchydd ac awdur o'r Unol Daleithiau oedd **Tab Hunter** (ganwyd **Arthur Andrew Kelm**; 11 Gorffennaf 1931 – 8 Gorffennaf 2018). Ymddangosodd mewn mwy na 40 o ffilmiau a roedd yn seren Hollywood adnabyddus ac yn eilun yn y 1950au a'r 1960au, yn adnabyddus am ei ddelwedd syrffiwr penfelen Califforniaidd. Ar ei anterth roedd ganddo ei sioe deledu *The Tab Hunter Show* a recordiodd sengl llwyddiannus "Young Love".

## Bywyd personol
bawd|Tab Hunter yn 2010
Cyhoeddwyd hunanfywgraffiad Hunter, *Tab Hunter Confidential: The Making of a Movie Star* yn 2005, wedi ei gyd-ysgrifennu gyda Eddie Muller, ac aeth i restr y *New York Times* o lyfrau oedd yn gwerthu orau, fel gwnaeth y rhifyn clawr meddal yn 2007. Enwebwyd y llyfr am sawl gwobr ysgrifennu. Ail-ymddangosodd yn rhestr y *New York Times* am y trydydd tro ar 28 Mehefin 2015 yn ystod rhyddhau y ffilm a seiliwyd ar y llyfr.

Yn y llyfr, mae'r actor yn cydnabod ei fod yn hoyw, gan gadarnhau sïon oedd wedi cychwyn pan roedd ei yrfa ar ei anterth. Yn ôl William L. Hamilton o *The New York Times*, roedd adroddiadau manwl am garwriaethau honedig Hunter gyda'i ffrindiau agos Debbie Reynolds a Natalie Wood wedi eu creu yn llwyr gan adrannau cyhoeddusrwydd y stiwdios ffilm. Wrth i Wood a Hunter ddechrau carwriaeth enwog ond gwbl ffug, ac yn hyrwyddo ei heterorywioldeb ymddangosol wrth hyrwyddio eu ffilmiau, roedd gan bobl ar y tu fewn bennawd eu hunain ar gyfer yr eitem: "Natalie Wood and Tab Wouldn't."

Daeth Hunter yn ddigon agos at Etchika Choureau, ei gyd-seren yn *Lafayette Escadrille*, a Joan Perry, gweddw Harry Cohn, i ystyried priodi, ond nid oedd yn credu y gallai gynnal priodas, a parhaodd yn ffrind platonaidd gyda'r ddau.

Yn ystod cyfnod stiwdio Hollywood, dywedodd Hunter fod bywyd yn anodd iddo, am ei fod yn byw dau fywyd ar y pryd. Roedd ganddo fywyd preifat, nad oedd yn trafod gyda unrhywun. Ac yna ei fywyd Hollywood, lle roedd yn ceisio dysgu ei grefft a llwyddo. Pwysleisiodd nad oedd y gair 'gay' yn bodoli bryd hynny ac os oedd unrhywun yn ei gwestiynau ar y mater, byddai'n mynd yn wallgo. Roedd yn gwadu ei rywioldeb yn llwyr a nid oedd yn gyffyrddus yng nghymdeithas Hollywood, heblaw am y broses waith. Dywedodd yr actor fod gymaint yn cael ei ysgrifennu yn y wasg am ei rywioldeb, a'u bod yn reit greulon. Roedd gwylwyr ffilmiau eisiau cadw'r ddelwedd o'r bachgen drws nesaf, cowbois a chariadon golygus oedd e'n bortreadu. Tra'n gwasanaethau yn llynges yr U.D.A. yn ystod Rhyfel Fietman, lladdwyd ei frawd Walter ar 28 Hydref 1965.

Magwyd Hunter yn ffydd Gatholig ei fam a fe barhaodd i ymarfer ei grefydd am rhan fwyaf o'i fywyd. Bu farw ei fam yn 92 oed a fe'i claddwyd ym Mynwent Santa Barbara.

Derbyniodd Hunter seren ar yr 'Hollywood Walk of Fame' am ei gyfraniad i'r diwydiant cerddoriaeth.

Yn 2007, cafodd Seren Golden Palm ei neilltuo iddo ar y 'Palm Springs Walk of Stars'.

### Marwolaeth
Bu farw Hunter o gymlethdodau thrombosis gwythïen ddofn (DVT) a achosodd ataliad ar y galon ar 8 Gorffennaf 2018, tridiau cyn ei ben-blwydd yn 87 oed. Yn ôl ei bartner, Glaser, roedd marwolaeth Hunter yn sydyn ac annisgwyl.

## Disgyddiaeth a siartiau 
## Ffilmyddiaeth 
## Cyfeiriadau 
## Dolenni allanol 
* Gwefan swyddogol Tab Hunter g
* 
* 
* 
* Gwefan ffan Tab Hunter
* 2009 Cyfweliad teledu hanner awr yn 2009
* Cyfweliad Tab Hunter, Hydref 2015

Categori:Genedigaethau 1931
Categori:Marwolaethau 2018
Categori:Catholigion o'r Unol Daleithiau
Categori:Pobl o'r Unol Daleithiau o dras Almaenig
Categori:Cantorion o'r Unol Daleithiau
Categori:Actorion ffilm o'r Unol Daleithiau
Categori:Actorion LHDT o'r Unol Daleithiau